EkBass/fiwiki-20250220-pages-articles huggingface dataset:
Carl Jularbo

Carl "Calle" Jularbo (oik. Karl Oskar Karlsson, 6. kesäkuuta 1893 Avesta – 13. helmikuuta 1966 Nacka) oli ruotsalainen harmonikansoittaja, jota on nimitetty jopa Ruotsin "harmonikkakuninkaaksi". == Tausta == Karl Karlsson syntyi köyhään torppaan Bergslagenissa Avestan lähistöllä. Hänen isänsä oli kulkukauppias ja perhe kuului niin sanottuihin "tattareihin" eli Ruotsin kiertolaisiin, yhteiskunnan ulkopuolella paljolti aikanaan olleeseen väestöryhmään. Karl-poika alkoi soittaa harmonikkaa jo viisivuotiaana kotona keittiössä ja naapuritaloissa pidetyissä tansseissa. == Ura == Jularbo kiersi jo vuodesta 1900 lähtien Norjassa ja Ruotsissa pidettyjä soittokilpailuja, usein voitokkaasti. Elinaikanaan hän nosti harmonikan suosion maassaan vaatimattomasta kansansoittimesta aikansa suosikkisoittimeksi. Häntä myös vastustettiin - esimerkiksi säveltäjä Hugo Alfvén kehotti polkemaan harmonikat palasiksi. Jularbo on Carl Jularbo -museon tietojen mukaan Skandinavian eniten levytyksiä tehnyt solistimuusikko 1 577 gramofonitaltioinnillaan, vaikka hän ei koskaan opetellut nuotteja. Hän kiersi eritoten Norjassa ja Ruotsissa ja hänen konserttinsa saavuttivat kansanpuistoissa jatkuvasti yleisöennätyksiä. Hänelle tunnusomainen soittotyyli oli melodian ehättäminen hieman bassosäestyksen edelle, mitä jäljiteltiin sittemmin laajalti.. Jularbolla oli ilmiömäinen sävelmuisti ja sen johdosta laaja repertuaari, eikä hän opetellut koskaan lukemaan nuotteja. Jularbon tunnetuksi tekemiä melodioita olivat eritoten Elämää suomalaismetsissä (), Avestaforsens brus ja Drömmen om Elin. Jularbon loppuvuosia varjosti tapahtuma, jossa nämä sävelmät paljastuivat muiden tekemiksi, vaikka niitä oli pidetty Jularbon sävellyksinä. Jularbon piti allekirjoittaa lausunto, jossa hän sanoi, ettei ollut säveltänyt kyseisiä lauluja. Elämää suomalaismetsissä oli tanskalainen kansansävelmä, Drömmen om Elin oli alun perin Borgholmsvalsen ja Avestaforsens brus -sävelmä oli alun perin ollut Vals från Ovanåker. Jularbon poika Ebba on sanonut isänsä puolustukseksi, että plagiointi ei välttämättä ole ollut tietoista, vaan Jularbo olisi saattanut ohimennen kuulla laulut, jotka hänen hyvä sävelmuistinsa on taltioinut ja ne olisivat jälkikäteen sävellystyön yhteydessä pulpahtaneet esiin hänen omina teoksinaan. Jularbon omat muistelmat Med Dragspel i Högsätet ilmestyivät 1946. Hänestä on tehty myös elokuva Kalle Karlsson från Jularbo vuonna 1955 sekä julkaistu hänen elämästään kertovaa kirjallisuutta. Avestan vanhassa kaupungissa sijaitsee Carl Jularbo -museo, joka avattiin hänen 100-vuotissyntymäpäivänsä kunniaksi 1993. == Lähteet == == Aiheesta muualla == *Carl Jularbo -museon sivusto Luokka:Ruotsalaiset harmonikansoittajat Luokka:Ruotsin romanit Luokka:Vuonna 1893 syntyneet Luokka:Vuonna 1966 kuolleet
Rosalyn Higgins

Rosalyn Higgins (s. Lontoo, Britannia), paronitar Higgins DBE QC, o.s. Cohen, (s. 2. kesäkuuta 1937) on brittiläinen juristi. Hän on ollut Kansainvälisen tuomioistuimen jäsen vuodesta 1995, ja hänet nimitettiin sen puheenjohtajaksi vuonna 2006. Higgins valmistui Cambridgesta ja Yalesta. Hänet nimitettiin Queen's Counselin jäseneksi vuonna 1986 ja Brittiläisen imperiumin ritarikunnan komentajaksi 1995. Hän voitti Balzan-palkinnon vuonna 2007. Higgins on juutalaista sukua. Hän meni vuonna 1961 naimisiin poliitikko Terence Higginsin kanssa. Luokka:Brittiläiset juristit Luokka:Kansainvälisen tuomioistuimen tuomarit Luokka:Vuonna 1937 syntyneet Luokka:Elävät henkilöt
Terence Higgins

Terence Langley Higgins, paroni Higgins (s. 18. tammikuuta 1928) on eläkkeelle jäänyt brittiläinen konservatiivipuolueen poliitikko. Hän istui parlamentin jäsenenä Worthingista vuosina 1964–1997. Higgins toimi raha-asiainsihteerinä valtiovarainministeriössä vuosina 1972–1974. Hän on naimisissa Rosalyn Higginsin kanssa, ja hänestä tehtiin vuonna 1997 elinikäinen pääri. Hän on Privy Councilin jäsen. Higgins palveli Royal Air Forcessa vuosina 1946–1948. Hän on 1940-luvulla edustanut maataan aitajuoksussa esimerkiksi Kansainyhteisön kisoissa. Helsingin olympialaisissa 1952 Higgins juoksi Britannian joukkueessa, joka sijoittui 4 × 400 metrin viestijuoksussa viidenneksi ajalla 3.09,3. ==Lähteet== Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Elinikäiset päärit Luokka:Vuonna 1928 syntyneet Luokka:Elävät henkilöt
John Ingle

John Ingle (7. toukokuuta 1928 – 16. syyskuuta 2012) oli yhdysvaltalainen näyttelijä. Hän loi pitkäaikaisen roolin Edward Quartermainena televisiosarjassa General Hospital. Ingle esitti vuosina 2004–2006 Mickey Hortonia sarjassa Päivien viemää. Hän oli myös äänenä animaatiosarjassa Maa aikojen alussa. Ingle syntyi Tulsassa, Oklahomassa, valmistui Verdugo Hills High Schoolista ja opetti vuosina 1964–1984 ilmaisutaitoa Beverly Hills High Schoolissa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1928 syntyneet Luokka:Vuonna 2012 kuolleet
Krishna (joki)

Krishna (sanskriitiksi कृष्णा नदी ) on Intian keskiosassa virtaava joki. Sen pituus on noin 1 300 kilometriä. Krishnan lähde on vain 64 kilometrin päässä länsirannikosta Mahabaleswarissa Maharashtran osavaltiossa, ja sieltä se virtaa lähes koko Intian niemimaan poikki ja laskee Bengalinlahteen idässä Hamasaladeevissa Andhra Pradeshin osavaltiossa. Krishnan merkittävimpiä sivujokia ovat Ghataprabha, Malaprabha, Bhima, Tungabhadra ja Musi. Sen valuma-alue on 258 948 km². Joen suisto on Intian hedelmällisimpiä alueita. Krishna on hinduille pyhä joki.Holy Rivers == Lähteet == == Aiheesta muualla == Luokka:Hindulaisuuden pyhät paikat Luokka:Intian joet Luokka:Bengalinlahteen laskevat vesistöt Luokka:Seulonnan keskeiset artikkelit
Karl Karlsson

Karl Karlsson voi olla * Carl Jularbo (oik. Karl Karlsson), ruotsalainen harmonikansoittaja. * Karl Julian Karlsson, RKP:n kansanedustaja Suomen suuriruhtinaskunnassa.
Pina Pellicer

Josefina Yolanda "Pina" Pellicer López de Llergo (3. huhtikuuta 1934 – 4. joulukuuta 1964) oli meksikolainen näyttelijä, joka esiintyi muun muassa Marlon Brandon ohjaamassa elokuvassa Vihan riivaama (1961). Hänellä oli rooli myös Oscar-ehdokkaaksi asetetussa meksikolaisessa Macario-elokuvassa (1960). Pellicer ehti lyhyehkön elämänsä aikana esiintyä myös televisiossa. Hän teki itsemurhan Méxicossa 30-vuotiaana. == Aiheesta muualla == * Luokka:Meksikolaiset näyttelijät Luokka:Itsemurhan tehneet Luokka:Vuonna 1934 syntyneet Luokka:Vuonna 1964 kuolleet
Bysantin–sassanidien sota

Bysantin–sassanidien sota tai Bysantin–Persian sota on ollut lukuisan Rooman–Persian sotien (92 eaa.–628 jaa.) aikaan käytyjen sotien nimi: * Bysantin–sassanidien sota 502–505 * Bysantin–sassanidien sota 527–532 * Bysantin–sassanidien sota 540–562 * Bysantin–sassanidien sota 572–591 * Bysantin–sassanidien sota 603–628
Rooman–sassanidien sota

Rooman–sassanidien sota, Rooman–Persian sota tai Rooman–Parthian sota on ollut usean Rooman–Persian sotien aikaisten sotien nimi: * Rooman–sassanidien sota 215–217 * Rooman–sassanidien sota 230–232 * Rooman–sassanidien sota 237–244 * Rooman–sassanidien sota n. 252 – n. 256 * Rooman–sassanidien sota 260 * Rooman–sassanidien sota 283 * Rooman–sassanidien sota 296–299 * Rooman–sassanidien sota 337–350 * Rooman–sassanidien sota 358–363 * Rooman–sassanidien sota 421–422 * Rooman–sassanidien sota 440–441
Luoyang

Luoyang (, pinyin:Luòyáng Shì) on prefektuuritason kaupunki Kiinassa Henanin maakunnan länsiosassa. Kaupungin keskusta sijaitsee linnuntietä noin 110 kilometriä maakunnan pääkaupunki Zhengzhousta länteen. Vuonna 2010 prefektuurissa asui 6 549 941 henkeä; prefektuurin pinta-ala on 15 492 neliökilometriä. Kaupunki on historiassa ollut yksi Kiinan neljästä pääkaupungista, kaupunki on toiminut pääkaupunkina useita jaksoja, kaikkiaan yli 1500 vuotta, jo Xia-dynastian vuosista (2000–1500 eaa.) lähtien. Alkuperäinen kaupunki on perustettu jo ennen 1100-lukua eaa. Vuonna 25 siitä tuli itäisen Han-dynastian pääkaupunki, ja se pysyi keskeisenä paikkana vuosisatojen ajan. Läntinen Jin-dynastia joutui siirtämään pääkaupungin Chang’aniin vuonna 311, kun vihollinen valtasi Luoyangin. Kaupungin lähellä sijaitsevat Longmenin luolat on Unescon maailmanperintökohde. Pitkäaikaisena pääkaupunkina kaupungissa on runsaasti historiallisia tutustumiskohteita. Esimerkiksi Valkoisen hevosen temppeli, Kiinan ensimmäinen buddhalainen temppeli vuodelta 68 jaa., on eräs tunnettu matkailukohde. Kaupungin tunnuskukka on pioni, sillä se on perinteinen pioninviljelyn ja -jalostuksen keskus. Kaupungissa sijaitsee turisteille avoin Kansallinen pionikeskus, jossa 46,667 hehtaarin alalla on yli 800 000 pionia. == Ilmasto == Luoyangissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivaa ja viileää. Vuoden keskilämpötila on noin 14 °C ja keskimääräinen sademäärä 610 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on heinäkuu, jolloin sataa keskimäärin noin 150 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä. == Lähteet == ==Aiheesta muualla== * Luoyang Travel Guide (travelchinaguide.com) Luokka:Henanin kaupungit Luokka:Henanin prefektuurit Luokka:Seulonnan keskeiset artikkelit Luokka:Entiset pääkaupungit
Tuomo Könönen

Tuomo Könönen (s. 29. joulukuuta 1977 Trollhättan, Ruotsi) on uransa lopettanut suomalainen jalkapalloilija. Hän oli pelipaikaltaan vasen laitapuolustaja tai keskikenttäpelaaja. == Ura == Könönen on kemiläisen Visan Pallon kasvatti. Suomessa hän on pelannut pääsarjatasolla Rovaniemen Palloseurassa, jossa hän debytoi kaudella 1998, ja Myllykosken Pallossa. Jälkimmäisessä hän voitti Suomen-mestaruuden kaudella 2005, SM-hopeaa 2002 ja Suomen cupin 2004. Vuosina 2006–2008 Könönen pelasi Norjassa Odd Grenlandin joukkueessa. Kaudeksi 2010 hän palasi kotiseudulleen Kemiin ja teki kaksivuotisen sopimuksen Ykkösessä pelanneen PS Kemin kanssa. Suomen maajoukkueessa Könönen on pelannut kuusi maaottelua vuosina 2004–2006. Maajoukkuedebyyttinsä hän teki 3. joulukuuta 2004 Omania vastaan. Jalkapallon ohella Könönen on pelannut futsalia FTK:ssa ja Kanuunoissa. == Saavutukset == * Suomen mestaruus 2005 ** SM-hopea 2002 * Suomen Cup 2004, 2013 == Lähteet == == Aiheesta muualla == * Könönen Veikkausliigan sivustolla * Könönen Palloliiton sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1977 syntyneet Luokka:Elävät henkilöt
Charlie Louvin

Charles Elzer Loudermilk, taiteilijanimeltään Charlie Louvin (7. heinäkuuta 1927 – 26. tammikuuta 2011) oli yhdysvaltalainen countrymuusikko. Hän tuli tunnetuksi toisena veljeksenä Louvin Brothers -kokoonpanosta; Ira Louvin (s. 1924) kuoli jo 20. kesäkuuta 1965. Louvin syntyi Henagarissa, Alabamassa, mutta aloitti uransa Tennesseessä. Lyhyitä katkoja aiheutui palvelusta toisessa maailmansodassa ja Korean sodassa. Louvin julkaisi veljensä kanssa useita hittejä; tunnetuimpien singlejulkaisujen joukossa on "Little Reasons". Veljekset esiintyivät jo 1950-luvulla vakituisesti Grand Ole Opryssä. Charlie jatkoi uraansa Iran kuoleman jälkeen muun muassa esiintymällä Bonnaroossa vuonna 2007. Hän on julkaissut myös uusia albumeita. Veljeksille myönnettiin paikka Country Music Hall of Famesta vuonna 2001. Louvin kuoli tammikuussa 2011, 83-vuotiaana, kotonaan Bell Bucklessa, Tennesseessä. Hän sairasti haimasyöpää. == Lähteet == Luokka:Yhdysvaltalaiset laulajat Luokka:Vuonna 1927 syntyneet Luokka:Vuonna 2011 kuolleet
Edward Schreyer

Edward Richard Schreyer PC CC CMM OM CD, (s. 21. joulukuuta 1935) on kanadalainen uuden demokraattipuolueen poliitikko. Hän toimi Manitoban provinssin pääministerinä vuosina 1969–1977 ja Kanadan kenraalikuvernöörinä 1979–1984. Hän istui maan parlamentin jäsenenä vuosina 1965–1969. Manitoban Beausejourissa syntynyt Schreyer meni 30. kesäkuuta 1960 naimisiin Lily Schulzin kanssa. Parille syntyi neljä lasta – kaksi tytärtä ja kaksi poikaa. Suomessa Schreyer on vieraillut ainakin toukokuussa 1981, jolloin hän tutustui muun muassa Särestöniemen museoon Kittilässä. Schreyer on toiminut vuodesta 2002 Brandonin yliopiston rehtorina. Hän oli ehdolla parlamenttiin edustajainhuoneen jäseneksi vielä vuoden 2006 vaaleissa, mutta ei tullut valituksi. == Lähteet == Luokka:Kanadan uuden demokraattisen puolueen poliitikot Luokka:Kanadan kenraalikuvernöörit Luokka:Kanadan edustajainhuoneen jäsenet Luokka:Companion of the Order of Canada Luokka:Vuonna 1935 syntyneet Luokka:Elävät henkilöt
Dufferin Roblin

Dufferin Roblin PC, CC, OM, (17. kesäkuuta 1917 - 30. toukokuuta 2010) oli kanadalainen poliitikko Manitoban Progressive Conservative Partyssa. Hän oli myös Kanadan Queen's Privy Councilin jäsen. Roblin syntyi Winnipegissä ja opiskeli Manitoban sekä Chicagon yliopistoilla. Hän oli Royal Canadian Air Forcessa vuosina 1940–1946. Roblin toimi Manitoban 16. pääministerinä vuosina 1958–1967 ja sai nimityksen senaattiin vuonna 1978. Hän oli senaatin hallituksenjohtajana vuosina 1984–1986 ja vetäytyi vuonna 1992 saavutettuaan 75 vuoden pakollisen eläkeiän. Hänen suurimpiin saavutuksiinsa kuuluu pääministerikaudellaan rakennetun Red River Floodway-tulvakanavan rakentaminen, joka oli maailman toiseksi suurin maansiirto-operaatio Panaman kanavan jälkeen. == Lähteet == Luokka:Kanadan senaattorit Luokka:Companion of the Order of Canada Luokka:Vuonna 1917 syntyneet Luokka:Vuonna 2010 kuolleet
Timo von Creutlein

Timo von Creutlein (s. 1947) on suomalainen musiikkipedagogi. == Koulutus == Von Creutlein on filosofian lisensiaatti ja musiikin tohtori (Liszt-Akatemia, Budapest, Unkari). Hän on myös suorittanut diplomin musiikinteoriassa sekä yleisen osaston päästötodistuksen huilunsoitossa Sibelius-Akatemiassa. == Ura == Von Creutlein on toiminut lehtorina Sibelius-Akatemiassa, Helsingin yliopistossa, Jyväskylän yliopistossa, sekä yliopettajana Helsingin konservatoriossa. Hän toimii Helsingin Metropolia Ammattikorkeakoulussa yliopettajana, pääaineinaan säveltapailu ja musiikinteoria. == Kirjallinen tuotanto == Von Creutlein on julkaissut noin 20 musiikkipedagogista teosta , muun muassa: * * Hän on myös julkaissut pedagogista musiikkia, esimerkiksi Vihannekset-sarjan jousiorkesterille (kust. Modus musiikki). == Lähteet == == Aiheesta muualla == *Timo von Creutlein Stadian sivustolla Luokka:Suomalaiset musiikkipedagogit Luokka:Vuonna 1947 syntyneet Luokka:Elävät henkilöt
Fyllis

Fyllis oli kreikkalaisessa mytologiassa Lykurgoksen, Traakian kuninkaan, tytär. Hän meni naimisiin Demofonin, Theseuksen pojan, kanssa tämän poikettua Traakiassa matkalla kotiin Troijan sodasta. Demofon kuitenkin tunsi velvollisuudekseen palata takaisin kotimaahansa, ja lukuisten paluulupausten jälkeen hän niin tekikin. Tässä kohtaa tarina haarautuu kahteen eri versioon. Ensimmäisen mukaan Fyllis antoi hänen mukaansa lippaan ja kertoi siinä olevan Rhean sakramentin. Hän ohjeisti miehensä avaamaan sen vasta silloin kun tämä olisi luopunut kaikesta toivosta palata takaisin hänen luoksensa. Demofonin jäätyä Kyprokselle ja sovitun paluun ajankohdan jo mentyä ohitse, Fyllis tappoi itsensä. Demofon puolestaan avasi lippaan, jonka jälkeen häneen iski pelko. Hän nousi ratsaille paetakseen, mutta hevonen horjahti kesken laukan, jolloin hän putosi sen selästä ja putosi oman miekkansa päälle saaden surmansa.Apollodoros: Bibliotheke ('Kirjasto') Epitomi.6.16–17 (engl. käännös). Toisen version mukaan kun Demofonia ei kuulunutkaan takaisin, Fyllis hirtti itsensä, ja hänen hautapaikalleen kasvoi lehdetön mantelipuu. Demofonin palattua hän halasi puunrunkoa, jolloin puu puhkesi lehteen. == Lähteet == Luokka:Kreikkalainen mytologia
Einar Berger

Einar Halfdan Berger (23. maaliskuuta 1890 Finnkroken, Reinøya, Tromssa – 19. toukokuuta 1961 Asker) oli norjalainen taidemaalari. 10-vuotiaana hän aloitti isänsä apuna kalastajana. Myöhemmin hän toimi eri ammateissa, kuten kokkina ja kauppiaana. Hän piirsi ja maalasi itseoppineena pitkään, ja opiskeli hetken vuonna 1920 Ola Abrahamssonin Masters-koulussa Oslossa. Hän päätti aloittaa päätoimisena maalarina vuonna 1926. Berger kehitti oman voimakkaan tyylinsä leveine siveltimenvetoineen. Hänen ensimmäinen näyttelynsä oli Tønsbergissa vuonna 1929. Huomattavaa huomiota ja kiistelyä herätti hänen näyttelynsä Oslossa vuonna 1930. Syksyllä 1935 hän sai näyttelykutsun Saksaan ja piti siellä sen jälkeen useita näyttelyitä vuosina 1936–1937. Hän matkusti ja piti näyttelyitä myös Pariisissa, Alankomaissa, Yhdysvalloissa, Italiassa ja Ruotsissa. Berger kuvasi maalauksissaan usein kalastusaluksia aallokossa taustanaan myrskypilviä, haaksirikkoutumisia ja kalastajakylien satamia. Kuvat näyttävät hetken inspiraatioilta. Pohjois-Norjan taidemuseolla on suurin kokoelma hänen teoksiaan. Einar Berger oli naimisissa Kristine Mydsken kanssa ja heillä oli kolme lasta. Heidän poikansa Karl Mydske Berger (1918–1997) oli myös taidemaalari. == Lähteet == ==Aiheesta muualla== * Einar Berger Luokka:Norjalaiset taidemaalarit Luokka:Vuonna 1890 syntyneet Luokka:Vuonna 1961 kuolleet
Natsipaska

Natsipaska oli juvalainen huumorihenkinen punkyhtye, joka myöhemmin musiikkityylinsä uudistettuaan vaihtoi nimekseen Ruoska. ==Jäsenet== * Patrik Mennander – laulu * Mika Kamppi – basso, laulu * Anssi Auvinen – kitara, laulu * Sami Karppinen – rummut == Diskografia == * * * * ==Aiheesta muualla== * Luokka:Suomalaiset metalliyhtyeet Luokka:Suomalaiset punkyhtyeet
Valeri Voronin

Valeri Ivanovitš Voronin (, 17. heinäkuuta 1939 Moskova, Venäjän SFNT, Neuvostoliitto – 22. toukokuuta 1984 Moskova, Venäjän SFNT, Neuvostoliitto) oli neuvostoliittolainen jalkapalloilija. Voroninin pelipaikka oli keskikentällä, mutta häntä käytettiin myös keskuspuolustajana. Voronin oli tunnettu hyvistä teknisistä taidoistaan, ja hän pääsikin edustamaan Neuvostoliittoa MM-kilpailuihin vuosina 1962 ja 1966. Jälkimmäisissä kilpailuissa Neuvostoliitto oli lähellä mitalia, mutta hävisi lopulta pronssiottelun Portugalille viime hetken maalilla. Seurajoukkueurallaan Voronin edusti vain Torpedo Moskovaa, jossa hän voitti muun muassa Neuvostoliiton-mestaruuden kahdesti. == Aiheesta muualla == * Tilastot maajoukkueen sivuilla Luokka:Neuvostoliittolaiset jalkapalloilijat Luokka:Vuonna 1939 syntyneet Luokka:Vuonna 1984 kuolleet
Roméo LeBlanc

Roméo-Adrien LeBlanc PC CC CMM ONB CD, (18. joulukuuta 1927 – 24. kesäkuuta 2009) oli kanadalainen poliitikko liberaalipuolueessa. Hän oli Kanadan Queen's Privy Councilin jäsen. LeBlanc syntyi Memramcookissa, New Brunswickissa, ja opiskeli sekä kotikaupunkinsa että Pariisin yliopistossa. Hän toimi ennen poliittista uraansa opettajana ja journalistina. Ensimmäinen valinta parlamenttiin tapahtui vuonna 1972; senaattiin LeBlanc sai nimityksen 1984, ja hän toimi sen puhemiehenä vuosina 1993–1994. LeBlanc toimi maansa 25. kenraalikuvernöörinä vuosina 1995–1999. Hänellä oli uransa aikana useita ministerinvirkoja. Yksi LeBlancin lapsista, Dominic, on nykyinen parlamentin jäsen. Luokka:Companion of the Order of Canada Luokka:Kanadan kenraalikuvernöörit Luokka:Vuonna 1927 syntyneet Luokka:Vuonna 2009 kuolleet
Paul Anderson

Paul Anderson voi tarkoittaa seuraavia henkilöitä: * Paul Thomas Anderson (s. 1970), elokuvaohjaaja * Paul W. S. Anderson (s. 1965), elokuvaohjaaja * Paul Anderson (s. 1959), brittiläinen toimittaja * Paul Anderson (s. 1964), brittiläinen kirjailija * Paul Anderson, brittiläinen näyttelijä * Paul Anderson (1932–1994), painonnoston olympiavoittaja ja lukuisten Guinness World Records -voimakkuusennätysten haltija * Paul Anderson (s. 1988), englantilainen jalkapalloilija * Paul Lewis Anderson (1880–1956), yhdysvaltalainen kirjailija ja valokuvaaja * Paul Richard Anderson (s. 1934), brittiläinen purjehduksen olympiamitalisti. == Katso myös == * Poul Anderson, yhdysvaltalainen tieteiskirjailija
Harri Pesonen

Harri Pesonen (s. 6. elokuuta 1988 Muurame) on suomalainen jääkiekkoilija. Pesonen pelasi ensimmäiset ottelunsa JYPin SM-liigajoukkueessa kaudella 2007–2008. Seuraavalla kaudella Pesonen pelasi 47 ottelua ja oli voittamassa Suomen-mestaruutta. Hän edusti kausien 2008–2011 aikana myös D Teamiä. Kauden 2011–2012 Pesonen pelasi kokonaan JYP:ssä. Tuolloin hän teki 35 pistettä 60 ottelussa ja voitti uransa toisen Suomen-mestaruuden. Kaudeksi 2012–2013 hän teki sopimuksen NHL-seura New Jersey Devilsin kanssa. Suurimman osan kaudesta Pesonen pelasi AHL-joukkue Albany Devilsissä. NHL-otteluita kertyi neljä. Kaudella 2013–2014 Pesonen pelasi pelkästään AHL:ssä. Kaudet 2014–2018 hän edusti Lausannea ja 2018–2020 SCL Tigersia. Kaudella 2020–2021 Pesonen pelasi Metallurg Magnitogorskissa ja Ak Bars Kazanissa. Pesonen oli myös mukana vuoden 2008 U20-vuotiaiden MM-kisoissa, joissa hänen tehopisteensä olivat 3+0. Ensimmäiset A-maaottelunsa hän pelasi kaudella 2014–2015. Harri Pesonen oli mukana voittamassa Suomelle MM-kultaa ensimmäisissä aikuisten MM- kilpailuissaan Slovakiassa 2019. Hän teki turnauksen kymmenessä ottelussa neljä maalia ja antoi kolme maalisyöttöä. Hän teki loppuottelussa Kanadaa vastaan viimeisen, 3–1-maalin. Hän voitti olympiakultaa vuonna 2022. Harrin isoveli Jussi Pesonen on myös jääkiekkoilija. Pesonen on naimisissa ja pariskunnalla on yksi poika. == Tilastot == 2006–2007 JYP A-SM 40 8 17 25 10 – – – – – 2007–2008 JYP A-SM 37 21 24 45 63 9 4 13 17 33 JMM 6 2 1 3 0 JYP SM- liiga 3 0 0 0 0 – – – – – Suomi U20 Mestis 7 1 2 3 2 – – – – – 2008–2009 JYP A-SM 1 0 0 0 2 – – – – – JYP SM-liiga 47 4 3 7 12 15 4 1 5 8 D Team Mestis 10 10 6 16 10 – – – – – 2009–2010 JYP SM-liiga 25 4 2 6 35 15 4 1 5 8 D Team Mestis 18 4 3 7 33 11 1 3 4 8 2010–2011 JYP SM-liiga 54 11 15 26 26 10 4 6 10 6 D Team Mestis 2 0 3 3 4 – – – – – 2011–2012 JYP SM-liiga 60 21 14 35 52 14 6 5 11 37 2012–2013 New Jersey Devils NHL 4 0 0 0 2 – – – – – Albany Devils AHL 64 14 17 31 24 – – – – – 2013–2014 Albany Devils AHL 75 15 21 36 52 4 0 1 1 0 2014–2015 Lausanne HC NLA 48 10 19 29 49 7 1 3 4 2 2015–2016 Lausanne HC NLA 50 22 24 46 18 – – – – – 2016–2017 Lausanne HC NLA 49 15 22 37 20 4 0 2 2 6 2017–2018 Lausanne HC NL 41 12 17 29 34 – – – – – 2018–2019 SCL Tigers NL 50 21 22 43 40 6 2 2 4 6 MM 10 4 3 7 0 2019–2020 SCL Tigers NL 48 18 24 42 44 – – – – – 2020–2021 Metallurg Magnitogorsk KHL 33 6 8 14 16 – – – – – Ak Bars Kazan KHL 17 1 3 4 8 10 1 4 5 8 2021–2022 SCL Tigers NL 50 21 23 44 67 – – – – – OK 6 1 3 4 4 MM 10 1 5 6 0 2022–2023 SCL Tigers NL 52 20 19 39 30 6 2 0 2 0 MM 7 1 2 3 2 1 kausi yhteensä NHL 4 0 0 0 2 – – – – – 8 kautta yhteensä NL(A) 388 139 170 309 302 27 8 13 21 16 5 kautta yhteensä SM-liiga 189 40 34 74 125 39 14 12 26 51 2 kautta yhteensä AHL 139 29 38 67 76 4 0 1 1 0 4 kautta yhteensä Mestis 37 15 14 29 49 11 1 3 4 8 == Lähteet == == Aiheesta muualla == *Pesosen profiili Jatkoaika.comissa Luokka:Suomalaiset jääkiekkoilijat Luokka:Suomalaiset olympiavoittajat Luokka:Jääkiekon maailmanmestarit Luokka:Vuonna 1988 syntyneet Luokka:Elävät henkilöt
Rachael Lillis

Rachael Lillis (8. heinäkuuta 1969 Niagara Falls, New York – 10. elokuuta 2024) oli yhdysvaltalainen ääninäyttelijä, joka tunnettiin erityisesti Mistyn ja Jessien ääninä Pokémonissa. ==Historia== Lillis opiskeli näyttelemistä Bostonissa ja New Yorkissa. Hän oli aiemmin keskeyttänyt opiskelun Harvardin yliopistossa pyrkiessään ääninäyttelijäksi. Hän näytteli teatterissa ja muutamissa lyhytelokuvissa, kuten I Just Want to Eat My Sandwich. Enimmäkseen Lillis toimi ääninäyttelijänä animesarjoissa, mutta teki myös alkuperäisiä äänirooleja muun muassa sarjaan Teini-ikäiset mutanttininjakilpikonnat sekä videopeleihin. Lillis lisäksi äänitti useita äänikirjoja, joista Diary of a Fairy Godmotherissa hän ääninäytteli kaikkiaan 25 eri hahmoa. Lillis oli kertojaäänenä Seesamtiessä ja useissa mainoksissa. Toukokuussa 2024 Lillisin kerrottiin sairastavan rintasyöpää, joka oli siihen mennessä levinnyt myös hänen selkärankaansa ja vaikuttanut kävelykykyyn. Hänen siskonsa järjesti GoFundMe-kampanjan kotihoitajan rahoitusta varten. Lillis kuoli 10. elokuuta 2024. ==Lähteet== == Aiheesta muualla == * Anime News Network * Enchanting the rachael lillis fanlisting * TV.com * Fansview.com * Voice Chasers * CrystalAcids Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1969 syntyneet Luokka:Vuonna 2024 kuolleet
Aurinko laskee länteen

Aurinko laskee länteen on Viktor Klimenkon esittämä kappale, jolla hän edusti Suomea vuoden 1965 Eurovision laulukilpailussa. Kappaleen sävelsi Toivo Kärki ja sanoitti Reino Helismaa. Sanoitus jäi Helismaan viimeiseksi sanoitukseksi, eikä hän ehtinyt kuulla Klimenkon esitystä, sillä hän kuoli tammikuussa 1965 Kärki 2015, s.570. Vuoden 1965 euro­viisu­karsinnassa oli mukana paikallisraati kymmenessä suomalaiskaupungissa sekä yhteispohjoismainen Pohjola-raati. Paikallisraatien äänien perusteella voittajaksi selviytyi Marjatta Leppäsen esittämä ”Iltaisin”, mutta Pohjola-raati kannatti Viktor Klimenkon laulua. Yleisradio jätti päätöksen pöydälle ja ilmoitti parin päivän päästä, että Suomen edustajaksi Napoliin lähtee Viktor Klimenkon ”Aurinko laskee länteen”. Päätöksen jälkeen suomalainen lehdistö epäili melankolisen ”itkuvirren” menestymismahdollisuuksia kansainvälisessä seurassa, vaikka toisaalta laulussa kuultiin kansainvälisen viihdemusiikin perinteitä ja Klimenkon esityksessä Dean Martinin kaltaista miehekkyyttä. Sentimentaalisuudesta syytettiin myös suomalaisraatien suosikkia, Marjatta Leppäsen ja Lasse Mårtensonin laulua ”Iltaisin”, ja moni olisi halunnut Suomen euroviisuedustajaksi Katri-Helenan esittämän ja Toivo Kärjen säveltämän iloisen (vaikkakin mollissa kulkevan) letkajenkan ”Minne tuuli kuljettaa”. ”Aurinko laskee länteen” jäi Napolin loppukilpailun 18 osallistujasta jaetulle viimeiselle sijalle, koska ei saanut tuomaristolta ainuttakaan pistettä.About Viktor Klimenko, Eurovision.tv. Viitattu 7.6.2014. ==Lähteet== ==Aiheesta muualla== * Ylen Elävä arkisto: Aurinko laskee länteen Luokka:Vuoden 1965 euroviisuedustuskappaleet Luokka:Suomen euroviisuedustuskappaleet Luokka:Toivo Kärjen säveltämät kappaleet Luokka:Reino Helismaan sanoittamat kappaleet
Joukahaisen kosto

Joukahaisen kosto on taidemaalari Axel Gallénin (myöh. Akseli Gallen-Kallela) Kalevala-aiheinen maalaus vuodelta 1897. Maalaus kuvaa nuorta Joukahaista, joka aikoo murhata Väinämöisen kostaakseen häviämänsä laulukilpailunGallen- Kallela-Siren 2005, s. 245. ja sisarensa Ainon kuoleman. Joukahainen lupasi Ainon Väinämöiselle vaimoksi, mutta Aino ei tätä halunnut, joten hän hukuttautui. Joukahaisen takana seisoo hänen äitinsä, joka yrittää estää poikaansa tekemästä surmatyötä. Joukahaisen kosto on maalattu temperavärein ja on kooltaan 125 × 130 cm.Gallen-Kallela-Siren 2005, s. 244. Tyylisuunnaltaan se edustaa realismia. Teoksen maisema on tyylitelty näkymä Ruovedellä, Näsijärven Isoselän rannallaGallen-Kallela-Siren 2005, s. 226. sijaitsevan Kalela-ateljeen niemestä. Gallén maalasi Joukahaisen vaaleaan muinaissuomalaiseen sarkapukuun ja nahkaisiin paulapieksuihin. Joukahaisen äidin hän maalasi muunneltuun versioon vienankarjalaisesta hartiushameesta. Joukahaisen kosto on yksi Gallénin äiti-poika-teeman maalauksista. Joukahaisen mallina toimi Gallénien naapuritorpan isäntä. Joukahaisen äidin mallina toimi eräs ruoveteläinen torpparin vaimo,Gallen-Kallela-Siren 2005, s. 243. joka oli ollut myös Louhen mallina maalauksessa Sammon puolustus ja äidin mallina maalauksessa Velisurmaaja. Teoksen oli tilannut helsinkiläinen koristemaalari ja liikemies Salomo Wuorio. Wuorio oli tilannut jo kerran aiemmin vaimonsa Gerdan kanssa Gallénilta Kalevala-aiheisen teoksen. Tällöin Gallén oli maalannut heille Sammon puolustuksen.Gallen-Kallela-Siren 2005, s. 241. Wuoriot eivät kuitenkaan kelpuuttaneet teosta ruokasalinsa seinälle sen aiheen ja kuvakielen vuoksi. Uutena tilaustyönä Gallén maalasi Joukahaisen koston, joka ei myöskään kelvannut Wuorioille. Maalaus jäi Gallénin omistukseen aina vuoteen 1904 saakka, jolloin Turun taideyhdistys osti teoksen kokoelmiinsa. Teos on esillä Turun taidemuseossa. == Lähteet == * === Viitteet === Luokka:Akseli Gallen-Kallelan maalaukset Luokka:Ateneumin kokoelmat Luokka:Kalevala taiteessa
Klaxons

Klaxons on nelihenkinen englantilainen yhtye, joka perustettiin vuonna 2005. Sana "klaxon" on johdettu kreikan kielen verbistä "klazō", joka tarkoittaa "kirkua". Useimmiten sillä viitataan ilmahälytyssireeneihin tai muihin varoituslaitteisiin. Brittiläinen musiikkilehdistö, eritoten NME, on kuvannut yhtyeen tyyliä nimellä "New Rave". Tammikuussa 2007 Klaxons julkaisi debyyttialbuminsa Myths of the Near Future, joka nousi ilmestymisviikollaan brittilistan sijalle 2. Albumi voitti vuoden 2007 Mercury Prize -musiikkipalkinnon. Toinen albumi Surfing the Void julkaistiin vuonna 2010. == Diskografia == === Albumit === * Myths of the Near Future (2007) * Surfing the Void (2010) * Landmarks of Lunacy (2014) === Kokoelmat === * A Bugged Out Mix by Klaxons (2007) === EP:t === *Xan Valleys (2006) *Sweetheart (2009) *Landmarks of Lunacy (2010) === Singlet === * "Gravity's Rainbow" / "The Bouncer" (29. maaliskuuta 2006) * "Atlantis to Interzone" (12. kesäkuuta 2006) * "Magick" (30. lokakuuta 2006) 29. Britannian listalla * "Golden Skans" (22. tammikuuta 2007) 7. Britannian listalla * "Gravity's Rainbow" (uusi versio) (9. huhtikuuta 2007) 35. Britannian listalla * "It's Not Over Yet" (25. kesäkuuta 2007) 13. Britannian listalla * "As Above, So Below" (12. marraskuuta 2007) * "Echoes" (2010) * "Twin Flames" (2010) * "There Is No Other Time" (2014) * "Show Me a Miracle" (2014) === Musiikkivideot === * Gravity's Rainbow (2006) * Atlantis to Interzone (2006) * Magick (2006) * Golden Skans (2006) * Gravity's Rainbow (new version) (2007) * It's Not Over Yet (2007) * Echoes (2010) * Twin Flames (2010) * There is No Other Time (2014) * Show Me a Miracle (2014) ==Aiheesta muualla== * Virallinen sivusto * Luokka:Brittiläiset indie rock -yhtyeet Luokka:Brittiläiset elektronisen musiikin yhtyeet
Coliseum Alfonso Pérez

Coliseum Alfonso Pérez on jalkapallostadion Getafessa Madridin alueella Espanjassa. Se toimii Espanjan pääsarjassa Primera Divisiónissa pelaavan Getafe Club de Fútbolin kotistadionina. Stadion sijaitsee Getafe Norten alueella kaupungin pohjoisosassa Madridin rajan ja M-45-moottoritien tuntumassa ja se on nimetty kaupungissa syntyneen entisen maajoukkuejalkapalloilijan Alfonso Pérezin mukaan. Coliseum Alfonso Pérez avattiin syyskuussa 1998 Madridin aluehallituksen silloisen puheenjohtajan Alberto Ruiz-Gallardónin johdolla.Coliseum Alfonso Pérez Ayuntamiento de Getafe. Viitattu 13.3.2008. Avajaispäivänä stadionilla pelattiin turnaus, johon ottivat osaa Atlético de Madrid, alankomaalainen Feyenoord ja saksalainen Borussia Dortmund. Kansanpuolue kritisoi stadionhanketta voimakkaasti sen rakennuskustannusten (800 miljoonaa pesetaa) ja tuolloin ylimitoitetun kapasiteetin vuoksi. Stadionin valmistuessa Getafe CF pelasi Espanjan kolmanneksi korkeimmalla sarjatasolla Segunda División B:ssä ja sillä oli vain 2 000 jäsentä.Un triangular internacional inauguró ayer el nuevo estadio Alfonso Pérez El Mundo. Viitattu 13.3.2008. Stadionin nykykapasiteetti on 17 000 istumapaikkaa.Datos generales Getafe Club de Fútbol. Viitattu 13.3.2008. Kenttää ympäröi kaksikerroksiset katsomot kaikilla neljällä sivulla. Pohjois- ja itäkatsomot on rakennettu pienten mäkien päälle, länsikatsomo on nykyään katettu. Coliseum Alfonso Pérez on Estadio Santiago Bernabéun ja Estadio Vicente Calderónin jälkeen Madridin alueen kolmanneksi suurin jalkapallostadion, mutta yksi Primera Divisiónin pienimmistä. Getafe CF:n kotiotteluissa yleisöä on keskimäärin 9 000 henkilöä.Clubes Liga de Fútbol Profesional. Viitattu 13.3.2008. Coliseum Alfonso Pérezillä on pelattu Espanjan pääsarjan Primera Divisiónin otteluita alkaen kaudesta 2004–2005, jolloin Getafe CF nousi sarjaan ensimmäistä kertaa historiassaan. Kaudella 2007–2008 sillä pelattiin myös kansainvälisiä seurajoukkueotteluita Getafen CF:n ottaessa osaa UEFA-cupiin. Espanjan maajoukkue pelasi stadionilla ystävyysottelun Andorraa vastaan 5. kesäkuuta 2004.Partidos de la selección española Fútbol en la Red. Viitattu 13.3.2008. 20\. toukokuuta 2010 stadionilla pelattiin Naisten mestarien liigan loppuottelu. Stadionin itäpuolella sijaitsee seuran harjoituskeskus ja kaupungin uimala. Ennen nykyisen stadionin valmistumista Getafe CF pelasi kotiottelunsa Las Margaritasin urheilukeskuksessa. == Lähteet == == Aiheesta muualla == * Coliseum Alfonso Pérez Getafe CF:n sivustolla * Coliseum Alfonso Pérez Getafen kaupungin sivustolla Luokka:Espanjan jalkapallostadionit Luokka:Getafe Luokka:Madridin itsehallintoalueen urheilu
Jyrki Sukula

Jyrki Mikko Tapani Sukula (s. 1965) on suomalainen kokki, joka on tullut tunnetuksi television ruoka-aiheisista ohjelmista. Hän on voittanut muun muassa Vuoden Kokki -tittelin ja hänet on palkittu myös Vuoden Viinintekijä -palkinnolla. Hän on esiintynyt tv-ohjelmissa Kaikilla mausteilla (1996–1999), Kokkisota (1999–2004), Ruokala (2002–2003), Liemessä (2004–2005), Hullu kokki Piemontessa (2008–2009), Kuppilat kuntoon, Jyrki Sukula! (2012–2018), Jyrki Sukulan makujen maa (2013–2015), Hotellit kuntoon, Jyrki Sukula! (2014), Sukulan suojatit (2016) sekä Suomalainen menestysresepti (2019 –). Televisio- ohjelmien resepteistä on myös koottu lukuisia kirjoja. Jyrki Sukula aloitti ravintolauransa 1980-luvun alussa, 15-vuotiaana kesäkokkina Hangon Casinolla. Hän valmistui vuonna 1983 kokiksi ravintolakoulu Perhosta. Hän on opiskellut vuonna 1990 Haaga-Helia instituutissa ravintola-alan esimiestutkinnon. Kun Helsingin legendaarinen Kaivohuone meni konkurssiin, Sukula lähti kumppaneineen pyörittämään ”Kaivoa”. Ravintola Richardin avokeittiöstä hänet keksittiin vuonna 1992 vieraaksi MTV:n Huomenta Suomi aamulähetykseen. Vuonna 1993 hän osti liikekumppaneittensa kanssa Helsingistä Eerikinkadulta ravintola Helmen, joka toimi 24 vuoden ajan. Vuonna 2001 hän perusti vaimonsa Riikka Sukulan kanssa Helsinkiin Ludviginkadulle ravintola Vian, joka myytiin vuonna 2007 Demoa Uudenmaankadulla pitäville Teemu Auralle ja Tommi Tuomiselle. Ravintola Via toimi myös Turussa vuosina 2002-2007. Hän osti vuonna 2003 vaimonsa Riikka Sukulan kanssa Italian Piemontesta viinitilan. Sukulalla on vuonna 2000 perustettu Kaikilla mausteilla -niminen catering-palvelu ja viinitila Italian Piemontessa. Vuosina 2006–2011 Sukula toimi HK Ruokatalon luovana johtajana, jolloin vuonna 2008 lanseerattiin hänen luomansa Via valmisruokasarja. Kauppoihin ne saatiin jo syyskuussa 2007. Hän on toiminut myös S-ryhmässä ravintolapuolen kehityspäällikkönä. Vuonna 2007 Sukula esiintyi äänellään Pixarin Rottatouille kokkiaiheisessa elokuvassa ja vuonna 2011 Smurffit-elokuvassa. Sukula toimii luovana johtajana Savonia- ammattikorkeakoulun vuonna 2014 käynnistetyssä hankkeessa, jonka tavoitteena on kouluruokailun kehittäminen. Hankkeessa kiinnitetään huomiota tarjottavan ruuan laatuun, imagoon sekä ruokailutilojen viihtyisyyteen. Hankkeen pilottikouluna toimii kuopiolainen Pyörön koulu. Jyrki Sukula on viihdetaiteilija Marja-Leena Sukulan poika.Suomalaisen huippukokin äiti oli Kassi-Alma Sukula on sotilasarvoltaan kersantti. == Kirjat == * * * * * == Lähteet == Luokka:Keittokirjailijat Luokka:Suomalaiset kokit Luokka:Vuonna 1965 syntyneet Luokka:Elävät henkilöt
Francis Buchholz

Francis Buchholz (s. 19. helmikuuta 1954) on saksalainen basisti, joka tunnetaan parhaiten Scorpionsin legendaarisimman kokoonpanon basistina vuosina 1973-1992. Francis kuunteli rockmusiikkia jo seitsemän vuoden iässä. Hän soitti ensimmäisen kerran bassoa lukiobändissä 15 vuoden iässä. Siitä lähtien hän soitti erilaisissa rock-, blues- ja jazzbändeissä kotikaupungissaan. Francisin ollessa opiskelemassa Hannoverissa, hänen yhtyeensä, Dawn Road, yhdisti voimansa Scorpionsin kanssa vuonna 1973. Scorpionsin basistina hän saavutti suosiota Yhdysvalloissa, Kanadassa, Japanissa, Brasiliassa sekä Meksikossa. Scorpions myi loppuun suuria stadioneja 80-luvulla. Francis Buchholz oli voittanut monissa maissa yli 50 kulta- ja platinalevyä parhaiten myyneistä albumeista. Hänet palkittiin myös saksalaisella ECHO-palkinnolla, World-Music-Award-palkinnolla sekä muilla palkinnoilla. Vuonna 1992 Buchholz lähti Scorpionsista, kirjoitti kirjan Bass Magic sekä toimi sekä muusikkona että tuottajana. Francis Buchholzin comeback konserttimaailmaan oli kiertue Uli Jon Rothin, entisen Dawn Road- sekä Scorpions-kitaristin kanssa Euroopassa ja Yhdysvalloissa vuosina 2005 ja 2006. Luokka:Saksalaiset rockmuusikot Luokka:Saksalaiset basistit Luokka:Scorpionsin jäsenet Luokka:Vuonna 1954 syntyneet Luokka:Elävät henkilöt
Riikka Timonen

Riikka Timonen (o.s. Väyrynen) eli Riikka on suomalainen laulaja, joka on vaikuttanut aiemmin muun muassa Värttinä- ja Adiemus-yhtyeissä. Hän julkaisi debyyttialbuminsa Käenkukuntayöt 5. maaliskuuta 2008. Riikka on itse sanoittanut levyn kappaleet ja ne on säveltänyt Ville Laaksonen. Soolouransa ohella Riikka laulaa AiA-lauluyhtyeessä. Hänet tunnetaan myös suomenkielisestä pääroolista Disneyn animaatioelokuvassa Lumikki ja seitsemän kääpiötä. Vuonna 2004 Riikka sijoittui Suomen Euro­viisu­karsinnoissa kolmanneksi kappaleellaan ”Toarie”. Riikka on laulanut Euroviisujen loppukilpailussa kahdesti: vuonna 1996 Oslossa Jasminen taustakuorossa ja vuonna 2004 Istanbulissa Jari Sillanpään taustalla. Riikka oli mukana myös vuoden 2009 Suomen Euroviisukarsinnoissa yhtenä kahdestatoista kutsuartistista ”Meren”-kappaleellaan. Oman soolotuotantonsa lisäksi Riikka on tehnyt sanoituksia AiA-yhtyeelle, Ahavalle ja Lauluyhtye Lindarille. ==Lähteet== ==Aiheesta muualla== * Riikan nettisivu www.riikkamusic.com * Riikan MySpace- sivusto Luokka:Elävät henkilöt Luokka:Suomalaiset laulajat Luokka:Suomalaiset sanoittajat Luokka:Syntymävuosi puuttuu
Korean Central Television

Korean Central Television (KCTV) eli Korean Keskustelevisio () on Pohjois- Korean kansallinen yleisradioyhtiö, jonka kotipaikka on Pjongjangissa. KCTV on ainoa pohjoiskorealaisten virallinen televisiouutisten lähde. Arviolta 55 tuhannesta pohjoiskorealaisesta omistaa television, ja suurin osa TV:n omistajista asuu kaupungeissa kuten Pjongjangissa. KCTV aloitti toimintansa 3. maaliskuuta 1963. Kaikki sen lähetykset ovat Pohjois-Korean hallituksen hyväksymiä, ja ne ovat propaganda-aiheisia. KCTV:n lähetykset painottuvat paljon kahden johtajan Kim Jong-ilin ja Kim Il-sungin sekä Juche-aatteen ympärille. KCTV-kanava lähettää ohjelmaa maanantaista lauantaihin kello 17.00–22.30 ja sunnuntaisin kello 9.00–22.30. Kanavan ohjelmistoon kuuluu muun muassa uutisia, lastenohjelmia, Korean sotaa käsitteleviä elokuvia ja dokumentteja sekä luontodokumentteja. Lähetykset alkavat ja loppuvat kansallishymnillä sekä laululla ylipäällikkö Kim Il-sungista ja Kim Jong- ilistä. Viikonloppuisin ohjelmaa lähettävät myös kulttuuri- ja taideohjelmiin keskittynyt Mansudae Television -kanava sekä Korean Educational & Cultural Television -kanava. Lokakuussa 2015 KCTV alkoi lähettää viittomakielisiä uutisiahttp://ohjelmaopas.yle.fi/1-2242615. == Lähteet == Luokka:Pohjoiskorealaiset viestimet Luokka:Televisioyhtiöt Luokka:Televisiokanavat Luokka:Vuonna 1963 perustetut televisiokanavat Luokka:Julkisen palvelun mediayhtiöt
Darren Dunstan

Darren Dunstan (s. Toronto, Ontario) on kanadalainen ääninäyttelijä ja ääniohjaaja, joka tuli tunnetuksi dubattuaan Yu-Gi-Oh! -animessa Maximillion J. Pegasusta. Toinen hänen merkittävä roolinsa on vuoden 2003 Teini-ikäiset mutanttininjakilpikonnat -piirrossarjan Mestari Tikku. Dunstan työskentelee 4Kidsillä, jonka myötä hän on tehnyt enimmäkseen dubbauksia kuin alkuperäisiä äänirooleja animaatioihin ja elokuviin. == Aiheesta muualla == * Anime News Network * Dunstanin haastattelu * AnimeCons * Retrojunk * Voice Chasers * TV.com Luokka:Kanadalaiset ääninäyttelijät Luokka:Videopelien ääninäyttelijät Luokka:Ääniohjaajat Luokka:Syntymävuosi puuttuu Luokka:Elävät henkilöt
Antti Arnkil

Antti Arnkil (s. 1975 Vantaa) on suomalainen kustannustoimittaja ja kirjailija. Hän työskenteli vuosina 2008–2015 Otavalla, kunnes siirtyi Siltalalle. Arnkil on opiskellut filosofiaa ja kirjallisuutta. Hän on toiminut Nuoren Voiman Liitossa, muun muassa Nuori Voima -lehden päätoimittajana (2006–2007). Arnkil on työskennellyt myös kustannustoimittajana WSOY:n kotimaisen kirjallisuuden osastolla (2001–2005), avustanut useita kulttuurilehtiä ja ollut niin&n;äin -lehden toimitusneuvostossa. Arnkil on julkaissut kritiikkejä, esseitä, kolumneja ja muita kirjoituksia useissa kulttuurilehdissä ja kokoomateoksissa. Vuonna 2011 hän voitti toisen palkinnon Parnasson juhlavuoden esseekilpailussa. Arnkilin esikoisteos Lauantaiesseet ilmestyi syyskuussa 2014. Kirja oli ehdolla Helsingin Sanomien kirjallisuuspalkinnon saajaksi. Vuonna 2020 Arnkil sai Alvar Renqvist -palkinnon työstään kustannustoimittajana. == Teokset == * * * * * Seurauksia. Helsinki: Siltala, 2024. ISBN 978-952-388-298-0. == Lähteet == Luokka:Suomalaiset kustannustoimittajat‎ Luokka:Vuonna 1975 syntyneet Luokka:Elävät henkilöt
Anssi Asunta

Anssi Asunta (s. 24. heinäkuuta 1938 Viipuri) on suomalainen kuvaamataidonopettaja, kirjailija ja kuvittaja, jonka teoksia ovat muun muassa Helsingin Suomalaisen Yhteiskoulun kineettinen kuutioveistos (1986) sekä tiedekeskus Heurekan värillinen kuutioryhmä (1989). Asunta on myös kuvittanut monia oppikirjoja.Anssi Asunta. Teos.fi. . Viitattu 3.7.2024. Asunta oli kahden kuvaamataidonopettajan poika ja opiskeli itse samaan ammattiin. Hän opetti kuvaamataitoa 27 vuotta Helsingin Suomalaisessa yhteiskoulussa.Maija Alftan: Toista teosta ei tarvita. Helsingin Sanomat 12.11.2005. Viitattu 3.7.2024. Asunta on julkaissut kaksi kirjaa: vuonna 1998 ilmestyi Viaporin Telakka ry:n kustantama, Asunnan kuvittama sekä yhdessä Mikael Holmströmin kanssa kirjoittama Puulaivan korjaajan käsikirja (Teos) ja vuonna 2005 tieteellis-historiallinen seikkailu Kolmas aikakirja. == Lähteet == == Aiheesta muualla == * Anssi Asunta Kirjasampo.fi:ssä * Rosa Rantanen: Raamattu uusiksi. Turun Sanomat 21.9.2005. * Tuomo Karhu: Kolmas aikakirja. Turun Sanomat 21.9.2005. * Jukka Petäjä: Kolmas aikakirja. Helsingin Sanomat 12.11.2005. * Toni Jerrman: Kolmas aikakirja . Tähtivaeltaja 13.4.2004. * Esa Mäkinen: Kolmas aikakirja. Ylioppilaslehti 28.10.2005. * Markku Soikkeli: Kolmas aikakirja. Luokka:Suomalaiset kuvittajat Luokka:Suomalaiset kuvanveistäjät Luokka:Suomalaiset kirjailijat Luokka:Suomalaiset tieteiskirjailijat Luokka:Vuonna 1938 syntyneet Luokka:Elävät henkilöt Luokka:Kuvaamataidonopettajat
Gazpacho

Gazpacho on alun perin Andalusiasta tullut kylmä keitto. Keitto on yleinen ruokalaji koko Espanjassa, Portugalissa sekä monissa Latinalaisen Amerikan maissa. Alkuperäinen gazpacho oli leipäkeitto, joka valmistettiin yhdistämällä kuivahtanutta leipää, valkosipulia, oliiviöljyä, suolaa ja viinietikkaa. Tomaatti ja paprika yleistyivät gazpachon aineksina vasta löytöretkien jälkeen käynnistyneessä kolumbiaanisessa vaihdossa. Vaikka tomaatti onkin tärkeä osa Suomessakin yleistyneessä gazpachon muodossa, muodostavat gazpachon aiemmin mainitut alkuperäiset ainekset. Andalusiassa tarjoillaan yhä useita gazpachoja, joissa ei ole lainkaan tomaattia. Eräs hyvin suosittu gazpachon muoto on valkoinen gazpacho eli ajo blanco malagueño. Se valmistetaan pääasiassa manteleista, leivästä, valkosipulista, viinietikasta ja oliiviöljystä. ==Lähteet== ==Aiheesta muualla== * Gazpacho Raholan syötävissä sanoissa * Yle Olotila: Gazpacho - grilliruokien alkupala Luokka:Andalusia Luokka:Keitot Luokka:Kasvisruoat Luokka:Portugalilainen keittiö Luokka:Espanjalainen keittiö
Catharina Gripenberg

Catharina Gripenberg (s. 31. joulukuuta 1977 Pietarsaari) on suomenruotsalainen runoilija. Gripenberg voitti Arvid Mörne -runokilpailun 1998. Hänen esikoisteoksensa På diabilden är huvudet propfullt av lycka ilmestyi vuonna 1999 ja toinen runokokoelma Ödemjuka belles lettres från en till en vuonna 2002. Gripenberg sai ruotsalaisen Lyrikvännen-aikakauslehden myöntämän Stig Carlsson -palkinnon vuonna 2003. Valikoima kahden ensimmäisen kokoelman runoja ilmestyi vuonna 2005 Kristiina Lähteen suomentamana teoksessa Sinä siellä kaukana näytät tutulta, josta Lähde sai Kääntäjäkarhu-palkinnon. Kolmas Gripenbergin kokoelma, Ta min hand, det vore underligt (suom. Ottaisit käteni, kummallista), ilmestyi vuonna 2007. Gripenberg sai siitä Tanssiva karhu -palkinnon vuonna 2008. Myös hänen neljäs kokoelmansa Handbok att bära till en dräkt oli Tanssiva karhu -ehdokas ja Gripenberg sai siitä Ruotsin radion runopalkinnon 2016. Gripenberg työskentelee Ellips-kustantamossa. Runouden kirjoittamisen lisäksi hän on kirjoittanut draamaa ja ruotsintanut tanskalaisen Per Højholtin runoja. ==Teokset== * På diabilden är huvudet propfullt av lycka (Schildts, 1999) * Ödemjuka belles lettres från en till en (Schildts / Norstedts, 2002) * * * Handbok att bära till en dräkt (2016) == Lähteet == Luokka:Suomalaiset runoilijat Luokka:Vuonna 1977 syntyneet Luokka:Elävät henkilöt
Montel Vontavious Porter

Alvin Burke jr. (s. 28. lokakuuta 1973 Florida, Yhdysvallat) on yhdysvaltalainen showpainija. Hänet tunnetaan parhaiten painiajoistaan World Wrestling Entertainmentissa, jossa hän oli mm. WWE United States Champion. Hän on 190 senttiä pitkä ja painaa 113 kiloa. Hänet tunnetaan paremmin kehänimellä Montel Vontavious Porter eli MVP. Hän on ollut NWA:ssa kaksinkertainen World Heavyweight Champion mestari. Hän on ollut kahdesti mukana Survior Series -eliminointiottelussa. Hän on pitkäaikaisin Yhdysvaltojen mestari kunnes hävisi mestaruutensa Matt Hardylle joka myöhemmin siirtyi mestaruuden kanssa ECW:hen jossa hän hävisi sen myöhemmin. Hänen lopetusliikkeensä on Playmaker. Mottonaan hän käyttää "Parempi kuin sinä". Hän siirtyi RAW Brändiin. Hän teki joukkueen Mark Henry:n kanssa voittaen joukkue mestarit Big Show:n ja Chris Jericho:n, mutta he hävisivät mestaruus ottelun Big Show:ta ja Chris Jericho:a vastaan. MVP on istunut 9,5 vuotta floridalaisessa vankilassa ryöstöstä. 2. joulukuuta MVP vapautettiin WWE sopimuksesta hänen itse pyydettyään sitä. ==Tuntomerkit== MVP käyttää kehässä yllään punaista, sinistä tai mustaa silkkipukua ja jaloissaan hänellä on mustat saappaat. Kaulassa MVP:llä on koru, jossa lukee MVP. Sitä hän käyttää joskus aseenaan tavaramatsissa tai tuomarin näkemättä. Silloin tällöin hänellä on päässään myös aurinkolasit. Hänen ihonsa on hieman tumma ja hiuksensa hän on kammannut tyylikkäisiin jakauksiin. MVP:n painimusiikki on räpartisti Silkk The Shockerin kappale I'm comin. ==Painissa== ===Painiliikkeet=== * 305/Play Of The Day (Jumping Reverse STO) * Playmaker (Overdrive) * Drive-By Kick (Running Big Boot) * Ballin' Elbow (Elbow Drop) * Facebreaker knee smash * Snap Overhead Belly to Belly suplex * Multible side knee lifts * German Suplex ===Nimikkotauntit=== * Vasemman kämmenen avoimena näyttäminen ja oikean käden peukalon ja etusormen kämmentä vastenlaittaminen ja tämän merkin sivuilta olkapäihin ja siitä lattiaan laittaminen. * Toinen "Taunt" on nimeltään Ballin'. Siinä MVP vain tekee koripalloheiton ja yleisö huutaa samalla "Ballin'!" ===Feudit=== * Undertaker * Test * Kane * Chris Benoit * Ric Flair * Matt Hardy * Rey Mysterio * Finlay * Batista * Jeff Hardy * Mark Henry * Shelton Benjamin ===Uran kohokohdat=== * 2x WWE United States Champion * 1x WWE Tag Team Champion (Matt Hardyn kanssa) == Aiheesta muualla == Luokka:Yhdysvaltalaiset showpainijat Luokka:Vuonna 1973 syntyneet Luokka:Elävät henkilöt
Sandahl Bergman

Sandahl Bergman (s. 14. marraskuuta 1951 Kansas City, Missouri) on yhdysvaltalainen näyttelijä. Hänet tunnetaan tanssijana, sijaisnäyttelijänä sekä lukuisista rooleistaan b-elokuvissa kuten She – Naarassoturi (1982), Hell Comes to Frogtown (1987) ja Sorceress II: The Temptress (1999). Yleisön parhaiten tuntemat roolinsa hän lienee tehnyt elokuvissa Conan barbaari (1982) ja Red Sonja (1985). ==Aiheesta muualla== * Luokka:Yhdysvaltalaiset näyttelijät Luokka:Sijaisnäyttelijät Luokka:Vuonna 1951 syntyneet Luokka:Elävät henkilöt